《喝马一枝花 送沈茶星宰来宾》
清代·李符

片刻离亭宴。杯酒匆匆相劝。红鸯排小队、去如箭。

一线雷江，渺渺签程远。山郭门开处，绣颊蛮装，笑迎榕叶岸。

仙令骖鸾健。应载鲍姑为伴。邑庭判牍少、昼帘卷。

乌榄阴中，听吉了、声声软。试拈新麝笔，把似画云山，写入琴边诗卷。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。